แคมป์สบายสไตล์สาว ๆ

แคมป์สบายสไตล์สาว ๆ หรือ โลลิตั้งแคมป์ หรือ แคมป์วัยใสหัวใจกระเตาะ (ゆるキャン△|Yurukyan|lead=yes) เป็นซีรีส์การ์ตูนญี่ปุ่น เขียนเรื่องและวาดภาพโดย Afro เป็นเรื่องราวในจังหวัดยามานาชิ ประเทศญี่ปุ่น เกี่ยวกับการผจญภัยของชิมะ ริน, คางามิฮาระ นาเดชิโกะ และเพื่อน ๆ ในการเดินทางไปยังจุดตั้งแคมป์หลายแห่ง
แคมป์สบายสไตล์สาว ๆ ตีพิมพ์ครั้งแรกในนิตยสาร Manga Time Kirara Forward ของสำนักพิมพ์โฮบุนชะตั้งแต่เดือนกรกฎาคม พ.ศ. 2558 ถึงเดือนกุมภาพันธ์ พ.ศ. 2562 แล้วย้ายไปเผยแพร่ในเว็บไซต์และแอปพลิเคชันของสำนักพิมพ์โฮบุนชะที่มีชื่อว่า Comic Fuz. ได้รับการตีพิมพ์เป็นหนังสือการ์ตูนรวมเล่ม 11 เล่ม
แคมป์สบายสไตล์สาว ๆ ได้รับการดัดแปลงเป็นซีรีส์อนิเมะโทรทัศน์โดยสตูดิโอ C-Station ออกอากาศในญี่ปุ่นตั้งแต่เดือนมกราคมถึงมีนาคม พ.ศ. 2561 อนิเมะได้รับการร่วมทุนและถือลิขสิทธิ์โดย Crunchyroll อนิเมะขนาดสั้นชื่อเรื่องว่า Heya Camp ออกอากาศระหว่างเดือนมกราคมถึงมีนาคม พ.ศ. 2563 ซีรีส์ละครไลฟ์แอ็กชันออกอากาศในประเทศญี่ปุ่นตั้งแต่เดือนมกราคมถึงมีนาคม พ.ศ. 2563 และละครฤดูกาลที่ 2 จะออกอากาศในฤดูใบไม้ผลิ พ.ศ. 2564 อนิเมะฤดูกาลที่ 2 ออกอากาศตั้งแต่เดือนมกราคมถึงเมษายน พ.ศ. 2564 และภาพยนตร์อนิเมะกำลังอยู่ในระหว่างการผลิต วิดีโอเกมความเป็นจริงเสมือนอิงจากซีรีส์ก็อยู่ในระหว่างการพัฒนา
==ตัวละคร==
=== ตัวละครหลัก ===
คางามิฮาระ นาเดชิโกะ (各務原 なでしこ; Kagamihara Nadeshiko)
แสดงโดย: ยูโนะ โอฮาระ
เด็กสาวผู้สดใสร่าเริงซึ่งกลายมาเป็นเพื่อนกับรินและเข้าชมรมกิจกรรมกลางแจ้ง นามสกุลของเธอมาจากคำอ่านอีกแบบหนึ่งของชื่อเมืองคากามิงาฮาระ จังหวัดกิฟุ
ชิมะ ริน (志摩 リン; Shima Rin)
แสดงโดย: ฮารูกะ ฟูกูฮาระ
เด็กสาวพูดน้อยผู้นิยมการตั้งแคมป์ตามลำพัง มียานพาหนะประจำตัวคือสกูตเตอร์ยามาฮ่ารุ่นยามาฮ่า วีโน นามสกุลของเธอมาจากชื่อเมืองชิมะ จังหวัดมิเอะ
โองากิ ชิอากิ (大垣 千明; Ōgaki Chiaki)
แสดงโดย: โมโมโกะ ทานาเบะ
ประธานชมรมกิจกรรมกลางแจ้ง นามสกุลของเธอมาจากชื่อเมืองโองากิ จังหวัดกิฟุ
อินูยามะ อาโออิ (犬山 あおい; Inuyama Aoi)
แสดงโดย: ยูเมนะ ยานาอิ
เพื่อนของชิอากิและสมาชิกชมรมกิจกรรมกลางแจ้ง นามสกุลของเธอมาจากชื่อเมืองอินูยามะ จังหวัดไอจิ
ไซโต เอนะ (斉藤 恵那; Saitō Ena)
แสดงโดย: ซาระ ชิดะ
เพื่อนร่วมชั้นผู้ร่าเริงของริน ชื่อของเธอมาจากชื่อเมืองเอนะ จังหวัดกิฟุ
=== ตัวละครรอง ===
คางามิฮาระ ซากูระ (各務原 桜; Kagamihara Sakura)
แสดงโดย: ยูรินะ ยานางิ
พี่สาวของนาเดชิโกะผู้ชื่นชอบการขับรถเป็นงานอดิเรก
โทบะ มินามิ (鳥羽 美波; Toba Minami)
แสดงโดย: คาโฮะ สึจิมูระ
ครูใหม่ที่โรงเรียนมัธยมปลายโมโตซุ เธอได้มาเป็นที่ปรึกษาประจำชมรมกิจกรรมกลางแจ้งเนื่องจากเธอชอบชมรมที่ไม่ได้มีกิจกรรมมากมายนัก เธอพบกับนาเดชิโกะและรินเป็นครั้งแรกขณะตั้งแคมป์กับน้องสาวของเธอ นามสกุลของเธอมาจากชื่อเมืองโทบะ จังหวัดมิเอะ
โทบะ เรียวโกะ (鳥羽 涼子; Toba Ryōko)
แสดงโดย: โฮโนกะ คิตาฮาระ
น้องสาวของโทบะ มินามิ ซึ่งมักจะตั้งแคมป์กับพี่สาวเป็นประจำ เด็ก ๆ ในชมรมกิจกรรมกลางแจ้งเข้าใจผิดว่าเธอเป็นผู้ชาย
โทกิ อายาโนะ (土岐 綾乃; Toki Ayano)
แสดงโดย: อันนะ อิชิอิ
เพื่อนสมัยมัธยมต้นของนาเดชิโกะ นามสกุลของเธอมาจากชื่อเมืองโทกิ จังหวัดกิฟุ
ชินชิโระ ฮาจิเมะ Hajime Shinshiro|新城 肇|Shinshiro Hajime
แสดงโดย: อากิโอะ โอตสึกะ (คนเดียวกัน)
ตาของรินผู้ชื่นชอบการตั้งแคมป์กลางแจ้งและเป็นต้นแบบทำให้รินออกตั้งแคมป์เช่นเดียวกัน นามสกุลของเขามาจากชื่อเมืองชินชิโระ จังหวัดไอจิ
ชิมะ วาตารุ (志摩 渉; Shima Wataru)
พ่อของริน ปรากฏตัวครั้งแรกในโอวีเอตอนพิเศษ
ชิมะ ซากิ (志摩 咲; Shima Saki)
แสดงโดย: อายูมิ มิกาตะ
แม่ของรินซึ่งเคยออกตั้งแคมป์กับพ่อและตาของรินมาก่อน
คางามิฮาระ ชูอิจิโร (Kagamihara Shūichiro; 各務原 修一朗)
แสดงโดย: ยูซูเกะ โนงูจิ
พ่อของนาเดชิโกะ
คางามิฮาระ ชิซูกะ (各務原 静花; Kagamihara Shizuka)
แสดงโดย: เอโกะ ยามาโมโตะ
แม่ของนาเดชิโกะ
อินูยามะ อาการิ (犬山 あかり; Inuyama Akari)
แสดงโดย: ไอนะ นิชิซาวะ
น้องสาวของอาโออิ
อินูยามะ มิเนโกะ (犬山 みね子; Inuyama Mineko)
ยายของอาโออิ
ไซโต จุน (斉藤 潤; Saitō Jun)
แสดงโดย: จุน ฮาชิโมโตะ
พ่อของเอนะ
เสียงบรรยายประกอบ
นักพากย์ผู้ให้เสียงบรรยายประกอบในอนิเมะเป็นคนเดียวกันกับที่พากย์เป็นตาของริน
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะ แคมป์สบายสไตล์สาว ๆ ที่อนิ-วัน ไทยแลนด์
อนิเมะ แคมป์สบายสไตล์สาว ๆ ฤดูกาลที่ 2 ที่เน็ตฟลิกซ์
อนิเมะ แคมป์สบายสไตล์สาว ๆ (โลลิตั้งแคมป์) ฤดูกาลที่ 2 ที่ปีลีปีลี
เว็บไซต์ทางการของละคร 
มังงะที่ตีพิมพ์ในปี พ.ศ. 2558
อนิเมะที่ออกฉายในปี พ.ศ. 2561
อนิเมะที่ออกฉายในปี พ.ศ. 2563
อนิเมะที่ออกฉายในปี พ.ศ. 2564
การ์ตูนญี่ปุ่นแนวเสี้ยวชีวิต
การ์ตูนญี่ปุ่นแนวเซเน็ง
การทำอาหารในอนิเมะและมังงะ